IMISLab/GreekWikipedia huggingface dataset:
Ελένα Γκλίνσκαγια

Η Ελένα Βασίλιεβνα Γκλίνσκαγια, ρωσ. Елена Васильевна Глинская (π. 1510 - 4 Απριλίου 1538) από τον Οίκο του Γκλίνσκι γεννήθηκε κόρη ενός πρίγκιπα στη Λιθουανία και με τον γάμο της έγινε μεγάλη πριγκίπισσα της Μόσχας και αντιβασίλισσα της Ρωσίας (1533-38).

 Ήταν κόρη του Βασίλι Λβόβιτς Γκλίνσκι και της Άννας Γιάκσιτς πριγκίπισσας από τη Σερβία. Ο σύζυγός της Βασίλειος Γ΄ ήταν γιος του Ιβάν Γ΄ και της (Ζωής) Σοφίας Παλαιολογίνας, κόρης του Θωμά δεσπότη του Μωρέως και ανιψιάς των Ιωάννη Η΄ και Κωνσταντίνου ΙΒ΄ Αυτοκρατόρων των Ρωμαίων. Ο γιος της Ιβάν Δ΄ ο Τρομερός ανέκτησε τα Ρωσικά πριγκιπάτα από τους Μογγόλους και ίδρυσε επικράτεια, που λόγω του ότι ήταν απόγονος των Παλαιολόγων, την ονόμασε Αυτοκρατορία, συνέχεια της Ρωμανίας (Ρωμαϊκής Αυτοκρατορίας). Παντρεύτηκε το 1525 τον Βασίλειο Γ΄ μεγάλο πρίγκιπα της Μόσχας και είχε τέκνα: Ιβάν Δ΄ 1530-1584, μεγάλος πρίγκιπας της Μόσχας και μετά Αυτοκράτορας της Ρωσίας. Γιούρι 1532-1563, πρίγκιπας του Ούγκλιτς. Janet Martin, Medieval Russia 980-1584 (Cambridge: Cambridge University Press, 1995), 292-293.
Νέιθαν Κρες

Ο Νέιθαν Καρλ Κρες (Nathan Karl Kress, 18 Νοεμβρίου 1992) είναι Αμερικανός ηθοποιός, σκηνοθέτης και πρώην επαγγελματίας μοντέλο. Ο Κρες ασκεί την ηθοποιία από την ηλικία των τριών ετών και έχει γίνει γνωστός από τη συμμετοχή του στην τηλεοπτική σειρά του Nickelodeon, iCarly.

 Ο Κρες γεννήθηκε στις 18 Νοεμβρίου του 1992 στο Γκλέντεϊλ, της Καλιφόρνιας. Έχει δύο αδέλφια, τον Άντριου και τον Κέβιν.Ο Κρες ξεκίνησε την επαγγελματική του σταδιοδρομία στην ηλικία των τριών ετών, όταν ξεκίνησε να μιμείται εκπομπές που έβλεπε στην τηλεόραση. Με αφορμή αυτό το γεγονός η μητέρα του τόν πήγε σε οντισιόν, όπου υπέγραψε συμβόλαιο με έναν παραγωγό ταλέντων. Για τα επόμενα τρία χρόνια ο Κρες εμφανιζόταν σε έντυπες διαφημίσεις, καθώς και σε τηλεοπτικές διαφημίσεις και σε φωνητικούς ρόλους. Στην ηλικία των έξι ετών αποφάσισε να αφήσει την ηθοποιία και να επιστρέψει στο κανονικό σχολείο κάνοντας μία φυσιολογική ζωή, μέχρι την ηλικία των έντεκα ετών, όπου αποφάσισε να ξαναεπιστρέψει στην επαγγελματική του σταδιοδρομία. Τον Φλεβάρη του 2011, ο Κρες τελείωσε την υποχρεωτική εκπαίδευση και ήλπιζε να εισαχθεί στο UCLA. Για όσο διάστημα γυριζόταν το iCarly, ο Κρες έκανε μαθήματα στο σπίτι τα Σαββατοκύριακα ή στα κενά ανάμεσα στα γυρίσματα. Στις 29 Μαΐου 2015 αρραβωνιάστηκε με την επίσης ηθοποιό Λόντον Μουρ και λίγους μήνες αργότερα, στις 15 Νοεμβρίου παντρεύτηκαν στο Λος Άντζελες. Έχουν αποκτήσει μαζί μια κόρη, την Ρόζι Καρολάιν Κρες (21 Δεκεμβρίου 2017). Ο Νέιθαν Κρες στο Internet Movie Database
Φίλιππος Λουδοβίκος Β΄ του Χάναου-Μύντσενμπεργκ

Ο Φίλιππος-Λουδοβίκος Β΄, γερμ.: Philipp Ludwig II von Hanau-Münzenberg (18 Νοεμβρίου 1576 - 9 Αυγούστου 1612) από τον Οίκο του Χάναου ήταν κόμης του Χάναου-Μύντσενμπεργκ το διάστημα 1580-1612.

 Ήταν ο πρωτότοκος γιος του Φιλίππου-Λουδοβίκου Α΄ κόμη του Χάναου-Μύνστερμπεργκ και της Μαγδαληνής, κόρης του Φιλίππου Δ΄ κόμη του Βάλντεκ. Νυμφεύτηκε το 1596 την Αικατερίνη Βελγική του Νάσσαου, κόρη του Γουλιέλμου Α΄ πρίγκιπα της Οράγγης και κυβερνήτη της Ολλανδίας, Ζηλανδίας, Ουτρέχτης & Φρήσλαντ, και είχε τέκνα: Καρλόττα-Λουίζα 1597-1649, άγαμη. Αμαλία-Ελισάβετ 1602-1651, παντρεύτηκε τον Γουλιέλμο Ε΄ λάντγκραβο της Έσσης-Κάσσελ. Αικατερίνη-Γιουλιάνα 1604-1668, παντρεύτηκε πρώτα τον Αλβέρτο-Όθωνα Β΄ κόμη του Ζολμς-Λάουμπαχ, Ρέντελχαϊμ & Άσενχαϊμ και μετά τον Μαυρίκιο-Χριστιανό του Βηντ-Ρούνκελ. Φίλιππος-Μαυρίκιος 1605-1638, κόμης του Χάναου-Μύντσενμπεργκ. Γουλιέλμος-Ράινχαρντ 1607-1630, απεβ. 23 ετών στο Άαχεν και τάφηκε στο Μαρίενκιρχ του Χάναου. Ερρίκος-Λουδοβίκος 1609-1632, απεβ. 23 ετών στην πολιορκία του Μάαστριχτ. Φρειδερίκος-Λουδοβίκος 1610-1628, απεβ. 18 ετών και τάφηκε στον τάφο των δουκών του Μπουγιόν στο Σεντάν. Ιάκωβος-Ιωάννης 1612-1636, απεβ. 24 ετών και τάφηκε στον Άγ. Νικόλαο του Στρασβούργου. Φίλιππος-Ούλριχ 1601-1604 απεβ. 3 ετών, μία κόρη 1598 απεβ. νήπιο αβάπτιστο. https://resources.huygens.knaw.nl/vrouwenlexicon/lemmata/data/CatharinaBelgica Kloek, Els (2013). 1001 Vrouwen uit de Nederlandse Geschiedenis. Vantilt. p. 272. Matty Klatter, Catharina Belgica van Oranje, in: Digitaal Vrouwenlexicon van Nederland. URL: http://resources.huygens.knaw.nl/vrouwenlexicon/lemmata/data/CatharinaBelgica [13/01/2014]
Ντιέγκο ελ Σιγάλα

Ο Ντιέγκο Ραμόν Χιμένεθ Σαλαθάρ (ισπανικά: Diego Ramón Jiménez Salazar, 27 Δεκεμβρίου 1968), γνωστός περισσότερο ως Ντιέγκο ελ Σιγάλα (Diego el Cigala) είναι Τσιγγάνος από την Ισπανία τραγουδιστής της φλαμένκο gypsy.

 Γεννημένος, το 1968, σε μία οικογένεια καλλιτεχνών και διανοούμενων Ρομά, ο ελ Σιγάλα, άρχισε να τραγουδά από νεαρή ηλικία. Η ιδιαίτερη έφεση και ικανότητα του στον ρυθμό τράβηξε τα βλέμματα γνωστών μουσικών του είδους, όπως η Μαρία Μάγιο και η Μανουέλα Καράσκο, που τον παίρνανε μαζί τους σε τουρ, ως μέρος της κομπανίας τους. Το ψευδώνυμο του, όπως ο ίδιος έχει πει, δεν προήλθε από τον Camarón de la Isla, αλλά από τους Los Losada, λόγω της δυναμικής του φωνής. Προς το τέλος της δεκαετίας του 1990, είχε συνεργαστεί με αρκετούς γνωστούς τραγουδιστές, ενώ ήταν έτοιμος να κυκλοφορήσει και τον πρώτο του προσωπικό δίσκο, ειδικότερα, μετά την επιτυχία του στο τραγούδι "Undebel", το οποίο τον βοήθησε να καθιερωθεί ως σόλο τραγουδιστής πλέον. Ένα από τα γνωστότερα και πιο σημαντικά του άλμπουμ ήταν το Lágrimas Negras, του 2003, στο οποίο συνεργάστηκε με τον γνωστό Κουβανό πιανίστα Μπέμπο Βαλδές. Η ένωση κουβανικών ρυθμών και φλαμένκο, οδήγησε τον δίσκο σε διεθνή επιτυχία.Έως και σήμερα έχει κυκλοφορήσει 8 στούντιο άλμπουμ, ενώ έχει κερδίσει 2 Grammy και 5 Latin Grammy υποψηφιότητες, καθώς και 5 λάτιν υποψηφιότητες. Το 2015, χάνει τη γυναίκα του, Αμπάρο Φερνάντες, από καρκίνο, στην Πούντα Κάνα. Ο ελ Σιγάλα, επίσης, κατέχει και δομινικανή υπηκοότητα. 1998 – Undebel 2000 – Entre vareta y Canasta 2001 – Corren tiempos de alegría 2002 – Teatro Real (Diego El Cigala Feat. Niño Josele) 2003 – Blanco y Negro en vivo (Bebo & Cigala) 2003 – Lágrimas negras 2005 – Picasso en mis ojos 2008 – Dos lágrimas 2010 – Cigala & Tango 2013 – Romance de la luna Tucumana 2016 – Indestructible Official Website Diego el Cigala biography and discography Flamenco Forum Αρχειοθετήθηκε 2008-08-21 στο Wayback Machine.
Σιμόν Ταχαμάτα

Ο Σιμόν Μελκιανούς Ταχαμάτα (γεννημένος στις 26 Μαΐου 1956 στο Φουχτ) είναι πρώην Ολλανδός και Βέλγος ποδοσφαιριστής με καταγωγή από τις Μολούκες, ο οποίος έχει αγωνιστεί με ολλανδικούς και βελγικούς συλλόγους. Έχει αγωνιστεί συνολικά 22 φορές με την Ολλανδία, με την οποία έχει πετύχει και δύο τέρματα. Ο Ταχαμάτα γεννήθηκε στην Ολλανδία, ωστόσο έλαβε την βελγική υπηκοότητα το 1990.

 Ως νεαρός ποδοσφαιριστής ο Ταχαμάτα αγωνίστηκε με την Τεόλ από το Τίελ και τον ΑΦΚ Άγιαξ του Άμστερνταμ. Έπειτα, στις 24 Οκτωβρίου 1976 πραγματοποίησε το ντεμπούτο του με τον Άγιαξ Άμστερνταμ, (Άγιαξ-ΦΚ Ουτρέχτη 7–0). Με τον Άγιαξ κατέκτησε συνολικά τρεις φορές το εθνικό πρωτάθλημα (1976–77, 1978–79, 1979–80) και υπήρξε μία φορά δευτεραθλητής (1977–78). Με τον Άγιαξ αγωνίστηκε σε τρεις τελικούς του Κυπέλλου Ολλανδίας (1977–78, 1978–79, 1979–80), εκ των οποίων ο δεύτερος συνοδεύτηκε με νίκη. Ο Ταχαμάτα έφτασε με τον Άγιαξ ως τα ημιτελικά του Κυπέλλου Πρωταθλητριών (1979–80). Στα μέσα της δεκαετίας του 1980 ο Ταχαμάτα αναχώρησε με προορισμό το Βέλγιο, όπου και αγωνίστηκε για λογαριασμό της Σταντάρ Λιέγης. Με την ομάδα αναδείχτηκε δύο φορές εθνικός πρωταθλητής (1981–82 και 1982–83). Με την Σταντάρ κατέκτησε μία φορά το εθνικό κύπελλο (1980–81). Ο Ταχαμάτα έφτασε με την Σταντάρ ως τον τελικό του Κυπέλλου Κυπελλούχων (1981–82). Το 1984, επέστρεψε στην Ολλανδία προκειμένου να αγωνιστεί με την Φέγενορντ. Το 1987, επέστρεψε εκ νέου στο Βέλγιο, αγωνιζόμενος με τις Μπέρσοτ και Γκέρμιναλ Έκερεν. Με την Γκέρμιναλ έφτασε για μια ακόμη φορά στον τελικό του εθνικού κυπέλλου (1994–95). Ο Ταχαμάτα ολοκλήρωσε την καριέρα του ως επαγγελματίας ποδοσφαιριστής το 1996. Ο Ταχαμάτα πραγματοποίησε το διεθνές ντεμπούτο του στις 22 Μαΐου 1979 στη Βέρνη της Ελβετίας στα πλαίσια αναμέτρησης για τα 75α γενέθλια από την ίδρυση της FIFA, όπου Ολλανδία ήρθε αντιμέτωπη με την Αργεντινή. Συνολικά πραγματοποίησε 22 διεθνείς συμμετοχές και πέτυχε 2 τέρματα στη διάρκεια της καριέρας του με την Εθνική Ολλανδίας. Η τελευταία του διεθνής αναμέτρηση ήταν στις 21 Δεκεμβρίου 1986 στη Λεμεσό της Κύπρου με αντίπαλο την Κύπρο. Μετά το πέρας της καριέρας του ως επαγγελματίας ποδοσφαιριστής ο Ταχαμάτα εργάστηκε ως προπονητής σε επίπεδο νέων για λογαριασμό των Σταντάρ Λιέγης, Μπέρσχοτ ΑΚ και ΑΦΚ Άγιαξ. Σε ορισμένες περιπτώσεις, μάλιστα, αγωνίστηκε με την ομάδα παλαιμάχων του Άγιαξ, της οποίας το ψευδώνυμο ήταν Lucky Ajax. Από τον Μάιο του 2009 εργάζεται ως τεχνικός διευθυντής για τις ηλικιακές κατηγορίες από U-10 έως U-15 στην Αλ-Αχλί της Σαουδικής Αραβίας. ΑΦΚ Άγιαξ Ερεντιβίζιε: 1976–77, 1978–79, 1979–80 Κύπελλο Ολλανδίας: 1978–79 Σταντάρ Λιέγης Έερστε Κλάσε: 1981–82, 1982–83 Κύπελλο Βελγίου: 1980–1981 Προφίλ (Ολλανδικά)
Amerika Samoa

Amerika Samoa είναι το όνομα του τοπικού ύμνου των Αμερικανικών Σαμόα. Συνθέτης του ύμνου είναι ο Ναπόλιον Άντριου Τουιτελελεαπάγκα και στιχουργός ο Μαριότα Τιουμάλου Τιουσοσόπο. Καθιερώθηκε το 1950. Σημειώνεται ότι επίσημος εθνικός ύμνος είναι ο εθνικός ύμνος των ΗΠΑ. Τον Ιανουάριο του 2006 έγινε επίσημη μετάφραση σε αυτόν τον ύμνο («Star Spangled Banner»).

 Amerika Samoa Lo’u Atunu’u pele ‘oe Oute tiu I lou igoa Ο ‘oe ο lo’u fa’amoemoe Ο ‘oe ole Penina ole Pasefika E mo’omia e motu e lima E ua ta’uta’ua au aga I fanua Ma ou tala mai anamua Tutuila ma Manu’a Ala mai ia tu I luga Tautua ma punou I lou Malo Ia manuia ia ulu ola Amerika Samoa Ole Malo ole sa’olotoga (repeat) Tautua ma punou I lou Malo Ia manuia ia ulu ola Amerika Samoa Ole Malo ole sa’olotoga Soifua ma ia manuia, Teine Samoa Στοιχεία για τον ύμνο
Borgward

Η Borgward είναι γερμανική αυτοκινητοβιομηχανία, η οποία ιδρύθηκε από τον Καρλ Φ. Μπόργκβαρντ (1890-1963) το 1929. Η αρχική εταιρεία είχε την έδρα της στη Βρέμη της Γερμανίας και σταμάτησε την παραγωγή το 1961. Ο Όμιλος Borgward παρήγαγε τέσσερις μάρκες αυτοκινήτων: Borgward, Hansa, Goliath και Lloyd.

 Το πρώτο «αυτοκίνητο» που σχεδίασε ο Καρλ Μπόργκβαρντ ήταν το Blitzkarren (Lightning cart), ένα τρίτροχο καρότσι δύο ίππων που γνώρισε, χάρη σε ένα κενό στην αγορά, τεράστια επιτυχία. Έμποροι με μικρό προϋπολογισμό το αγόραζαν για παραδόσεις προϊόντων και η γερμανική ταχυδρομική υπηρεσία τα χρησιμοποιούσε για την παράδοση αλληλογραφίας. Το 1929, ο Μπόργκβαρντ αγόρασε την εταιρεία Hansa Lloyd AG και ηγήθηκε της ανάπτυξης του αυτοκινήτου Hansa Konsul. Τον Φεβρουάριο του 1937, κυκλοφόρησε το Hansa Borgward 2000 και το 1939 το όνομα συντομεύτηκε σε Borgward 2000. Το μοντέλο του 2000 διαδέχθηκε το Borgward 2300, το οποίο παρέμεινε στην παραγωγή μέχρι το 1942. Μετά τον Β' Παγκόσμιο Πόλεμο, η εταιρεία παρουσίασε το μοντέλο Borgward Hansa 1500, το οποίο διαδέχθηκε το Borgward Isabella το 1954. Το Isabella έγινε το πιο δημοφιλές μοντέλο της εταιρείας, και παρέμεινε στην παραγωγή όσο η εταιρεία ήταν ενεργή. Το 1959, παρουσιάστηκε το Borgward P100, με ένα εξαιρετικά καινοτόμο υδραυλικό σύστημα μεταφοράς. Το 1961 η εταιρεία χρεοκόπησε και το 1963 όλος ο εξοπλισμός παραγωγής για το Borgward Isabella και το P100 πωλήθηκε στο Μεξικό, όπου η παραγωγή συνεχίστηκε μέχρι το 1970. Επίσημος ιστότοπος
BwinΣΠΟΡ FM 94.6

Ο BwinΣΠΟΡ FM 94.6 είναι αθλητικός ραδιοφωνικός σταθμός που ανήκει στον Όμιλο ΣΚΑΪ. Εδρεύει στο κτήριο των εγκαταστάσεων του ΣΚΑΪ, στο Νέο Φάληρο, στον Πειραιά.

 Ο σταθμός ξεκίνησε τη λειτουργία του στις 25 Νοεμβρίου 1994 ως Athens FM. Στις 8 Ιουνίου 1996 μετονομάστηκε σε ΣΠΟΡ FM και το 2001 ξεκίνησε συνεργασία με τη NOVA και το SuperSport με το σταθμό να μετονομάζεται σε SuperSport FM ακολουθώντας τον προσανατολισμό του καναλιού, ενώ στις 1 Ιουνίου 2008 με τη μετατροπή του SuperSport στο Novasports μετονομάζεται σε NovaΣΠΟΡ FM διατηρώντας τον αθλητικό του χαρακτήρα. Λόγω της οικονομικής κρίσης της ιδιοκτησιακού φορέα που το λειτουργεί, ο ραδιοσταθμός πωλείται στον Γιάννη Αλαφούζο και στον ΣΚΑΪ στις 21 Ιανουαρίου του 2014, επαναφέροντας τον στην παλιά του ονομασία (ΣΠΟΡ FM) ενώ τη Δευτέρα 21 Δεκεμβρίου 2020 ξεκίνησε εμπορική συνεργασία με τη Bwin μετονομάζοντας τον ραδιοσταθμό στον BwinΣΠΟΡ FM 94.6. Ο σταθμός μεταδίδει κυρίως αθλητικά γεγονότα και αθλητικές εκπομπές, ενώ υπάρχουν και δελτία ειδήσεων μικρής διάρκειας καθώς και μία ενημερωτική εκπομπή. Τα Σαββατοκύριακα ο σταθμός παίζει μία εκπομπή μουσικού περιεχομένου. Πρώτος διευθυντής και ένας εκ των ιδρυτών και μετόχων του σταθμού ήταν ο Χρήστος Σωτηρακόπουλος ενώ σημερινός διευθυντής του είναι από το 2018 ο Βάιος Τσούτσικας που διαδέχθηκε τον Γιώργο Κοσμά που ανέλαβε διευθυντής από το 2015. Ο σταθμός ανήκει ιδιοκτησιακά στην Εκπαιδευτική, Ραδιοτηλεοπτική, Εκδοτική, Παραγωγική, Οργανωτική Ανώνυμη Εταιρία Μέσων Μαζικής Επικοινωνίας με τον διακριτικό τίτλο Οργανισμός Μέσων Μαζικής Επικοινωνίας Α.Ε. Από την αρχή της λειτουργίας του, ο σταθμός έδρευε και στεγαζόταν στην οδό Δαβάκη 58, στην Καλλιθέα. Μετά την αγορά του σταθμού από τον ΣΚΑΪ, μετέφερε την έδρα του στις εγκαταστάσεις του ομίλου στο Νέο Φάληρο, στον Πειραιά ενώ τα στούντιο από όπου γίνονται οι εκπομπές του, σε άλλη τοποθεσία στο Μοσχάτο. Ο σταθμός δεν εκπέμπει πανελλαδικά, αλλά το πρόγραμμά του μεταδίδεται από διάφορους σταθμούς σε πολλές περιοχές της Ελλάδας. ΣΠΟΡ FM 94.6 live radio Επίσημη ιστοσελίδα του BwinΣΠΟΡ FM 94.6 Ιστοσελίδα του ΣΠΟΡ FM ΚΥΠΡΟΥ 95.0
Νικηφόρος Φωκάς ο πρεσβύτερος

Ο Νικηφόρος ο πρεσβύτερος (απεβ. 895/896 ή π. 900) από τον Οίκο των Φωκάδων ήταν ένας από τους πιο διακεκριμένους στρατηγούς τού τέλους του 9ου αι. και το πρώτο σημαντικό μέλος του Οίκου του.

 Ως νέος παρελήφθη στην προσωπική ακολουθία το Βασιλείου Α΄ του Μακεδόνα και ανήλθε γρήγορα στο αξίωμα του πρωτοστράτοροα και μετά του κυβερνήτη του θέματος των Χαρσιανών (περί την Καισάρεια Καππαδοκίας). Εκεί πολέμησε με επιτυχία εναντίον των Αράβων. Περί το 886 οδήγησε μεγάλη εκστρατεία στη Νότιο Ιταλία με αποτέλεσμα την αναζωπύρωση των Ρωμαίων εκεί και τη δημιουργία του Κατεπανάτου της Ιταλίας. Όταν επέστρεψε, προήχθη σε δομέστικο των Σχολών (διοικητή του Στρατού) και κινήθηκε με επιτυχία εναντίον των Αράβων και των Βουλγάρων του Συμεών Α΄ ηγεμόνα των Βουλγάρων. Απεβίωσε το 895/896 ή, λιγότερα πιθανό, περί το 900. Σύγχρονοι και μεταγενέστεροι ιστορικοί τον εγκωμίασαν για τη στρατιωτική του ικανότητα και τον χαρακτήρα του. Και οι δύο γιοί του αργότερα τον διαδέχθηκαν ως δομέστικοι των Σχολών. Επίσης δύο εγγονοί του, ο Νικηφόρος Β΄ και ο Λέων ο νεότερος, διακρίθηκαν ως στρατηγοί. Ο πρώτος από αυτούς έγινε Αυτοκράτορας των Ρωμαίων (963-969), αφού πρωτοστάτησε στην ανακατάληψη πολλών επαρχιών -που είχαν απωλεσθεί- από τους Άραβες. Είχε τα εξής τέκνα: Λέων ο Πρεσβύτερος άκμασε τη δεκαετία του 910, στρατηγός, δομέστικος των Σχολών. Βάρδας ο πρεσβύτερος π. 878-π. 968, στρατηγός, δομέστικος των Σχολών. Γιοί του ήταν οι: Νικηφόρος Β΄ 912-969, Αυτοκράτορας των Ρωμαίων. Λέων ο Νεότερος π. 915-920 - μετά το 971, στρατηγός, δομέστικος των Σχολών, κουροπαλάτης, λογοθέτης του Γενικού. Guilland, Rodolphe (1967). "Le Domestique des Scholes". Recherches sur les institutions byzantines, Tome I (in French). Berlin: Akademie-Verlag. pp. 426–468. Kazhdan, Alexander (1991). "Phokas". In Kazhdan, Alexander. The Oxford Dictionary of Byzantium. Oxford and New York: Oxford University Press. pp. 1665–1666. ISBN 0-19-504652-8. Kreutz, Barbara M. (1996). Before the Normans: Southern Italy in the Ninth and Tenth Centuries. Philadelphia: University of Pennsylvania Press. ISBN 0-8122-1587-7. Lilie, Ralph-Johannes; Ludwig, Claudia; Pratsch, Thomas; Zielke, Beate (2013). Prosopographie der mittelbyzantinischen Zeit Online. Berlin-Brandenburgische Akademie der Wissenschaften. Nach Vorarbeiten F. Winkelmanns erstellt (in German). Berlin and Boston: De Gruyter. Stankovic, Vlada (2003). "Nikephoros Phokas (the Old)". Encyclopedia of the Hellenic World, Asia Minor. Foundation of the Hellenic World. Retrieved 22 August 2012. Tougher, Shaun (1997). The Reign of Leo VI (886–912): Politics and People. BRILL. ISBN 978-90-04-10811-0.
Πολύξενος Επιφανής Σωτήρ

Ο Πολύξενος Επιφανής Σωτήρ (2ος/1ος αιώνας π.Χ.) ήταν ηγεμόνας του ινδοελληνικού βασιλείου ο οποίος κυβέρνησε κατά την περίοδο μεταξύ 100 και 80 π.Χ. (οι εκτιμήσεις διίστανται σε 100 π.Χ. και 85 με 80 π.Χ.) στην Γανδάρα και την Πενταποταμία. Διασώζονται πολύ λίγα νομίσματα του και εκτιμάται πως η βασιλεία του ήταν βραχύχρονη.

 Στα νομίσματα του ο Πολύξενος απεικονίζεται ως νεαρός άνδρας με διάδημα, και τα νομίσματα του έχουν αρκετές ομοιότητες με αυτά του Στράτωνα Α´. Και οι 2 βασιλείς χρησιμοποίησαν το επίθετο Σωτήρ, καθώς και οι 2 έχουν στην μια πλευρά των νομισμάτων τους της Αθηνά Αλκίδημο η οποία ήταν έμβλημα της δυναστικής γραμμής του Μενάνδρου Α´.Στα χάλκινα νομίσματα του η Αθηνά απεικονίζεται στην μια πλευρά ενώ η αιγίδα της στην άλλη.Κάποια από τα μονογράμματα των νομισμάτων του υπάρχουν και στα νομίσματα του Στράτωνα Α´, Ηλιοκλή Β´ και Αρχίβιου.
Σφραγίδα του Σικκίμ

Το Έμβλημα του Σικκίμ, που ονομάζεται επίσης Χαμ-σουμ-ουάνγκντουε (Σικκιμεζικά: ༄༅།ཁམས་གསུམ་དབང་འདུས།), χρησιμοποιείται από την Κυβέρνηση του Σικκίμ ως σύμβολο. Σχεδιάστηκε το 1877 από τον Ρόμπερτ Τέυλορ σε Ευρωπαϊκό στυλ και ήταν προηγουμένως το τελευταίο εθνόσημο στην ύστερη περιοχή της Σικκιμεζικής μοναρχίας.

 Η κεντρική ασπίδα, που υποστηρίζεται από τους Ευρωπαϊκούς δράκους, αποτελείται από Βουδιστικότροχό προσευχής χόρλο με τογκανκγίλ ως κεντρικό στοιχείο. Παραπάνω υπάρχει ένα κράνος περισσότερο σύμφωνο με τα Ευρωπαϊκά φέρματα του εθνόσημου, και στην κορυφή υπάρχει ένα κοχύλι με στροφή προς τα δεξιά, ένα Βουδιστικό εικονόγραμμα που αντιπροσωπεύουν το διάχυτο ήχο του Μπουνταντάρμα η οποία αφυπνίζει τους μαθητές και τους προτρέπει να ολοκληρώσουν την δική τους ευημερία και την ευημερία των άλλων. Το εθνόσημο αποτελείται από τις Θιβετιανές λέξεις Χαμ-σουμ-ουανγκντού, που κυριολεκτικά σημαίνει "κατακτητής των τριών κόσμων".Με την προσάρτηση της Σικκίμ να Ινδίας, και με την κατάργηση της μοναρχίας, η σημαία του Σικίμ έχασε την επίσημη θέση, αλλά το σύμβολο διατηρήθηκε. Σημαία του Σικκίμ Εμβλήματα των Πολιτειών της Ινδίας
Πρίνστον (Νιου Τζέρσεϊ)

Το Πρίνστον (αγγλικά: Princeton) είναι κωμόπολη στο Νιου Τζέρσεϊ των ΗΠΑ, η οποία ιδρύθηκε ως πόλη το 2013 από τμήματα του Δήμου Πρίνστον και άλλες εκτάσεις στην πολιτεία. Βρίσκεται στην Κομητεία Μέρσερ στο κέντρο του Νιου Τζέρσεϊ. Σύμφωνα με την απογραφή του 2010, το Πρίνστον έχει πληθυσμό 28.572. Παρά την πρόσφατη ίδρυση του ως πόλη, το Πρίνστον έχει πλούσια ιστορία και είναι γνωστό κυρίως ως πανεπιστημιούπολη, αφού εκεί βρίσκονται το Πανεπιστήμιο του Πρίνστον και άλλα κορυφαία εκπαιδευτικά ιδρύματα.

 Το Πανεπιστήμιο του Πρίνστον, ένα από τα διασημότερα ερευνητικά πανεπιστήμια στον κόσμο, βρίσκεται στο Πρίνστον. Η κυρία πανεπιστημιούπολη εκτείνεται από την Οδό Νασσάου μέχρι το νότιο τμήμα της πόλης. Το συγκεκριμένο πανεπιστήμιο εμφανίζεται σταθερά σε καταλόγους με τα καλύτερα και έχει συνδεθεί με προσωπικότητες, όπως ο Τζον Φορμπς Νας και ο Άλμπερτ Αϊνστάιν. Το Westminster Choir College, το μουσικό κολέγιο του Πανεπιστημίου Ράιντερ, βρίσκεται επίσης στο Πρίνστον και συνεργάζεται στενά με το Πανεπιστήμιο του Πρίνστον. Το Θεολογικό Σεμινάριο του Πρίνστον, το πρώτο θεολογικό σεμινάριο στις ΗΠΑ, βρίσκεται επίσης στην κωμόπολη και έχει στενούς δεσμούς με τα άλλα κορυφαία εκπαιδευτικά ιδρύματα του Πρίνστον. Το Ινστιτούτο Προηγμένων Σπουδών, ένα κορυφαίο ιδιωτικό εκπαιδευτικό ίδρυμα, βρίσκεται εκεί και αρκετές εκτάσεις έχουν αγοραστεί από αυτό.
Νομοθετικό Σώμα του Ουισκόνσιν

To Νομοθετικό Σώμα του Ουισκόνσιν είναι το πολιτειακό νομοθετικό σώμα της πολιτείας Ουισκόνσιν των ΗΠΑ. Το Νομοθετικό Σώμα είναι διθάλαμο σώμα αποτελούμενο από την Γερουσία του Ουισκόνσιν και την Συνέλευση του Ουισκόνσιν. Με τα δύο σώματα συνδυασμένα, το Νομοθετκό Σώμα του Ουισκόνσιν αποτελείται από 132 μέλη που αντιπροσωπεύουν ίσο αριθμό εκλογικών περιφερειών. το Νομοθετικό Σώμα συνέρχεται στο πολιτειακό καπιτώλιο στο Μάντισον.

 Όλα τα 99 μέλη της Συνέλευσης εκλέγονται σε κύκλο διετών θητειών χωρίς όρια θητείας. Παρομοίως, όλα τα 33 μέλη της Γερουσίας εκλέγονται σε τετραετή κύκλο, επίσης χωρίς όρια θητείας. Η μισή Γερουσία εκλέγεται κάθε δύο έτη. Πριν την τροποποίηση στο Σύνταγμα του Ουισκόνσιν το 1881, τα μέλη της Συνέλευσης υπηρετούσαν μονοετή θητεία, ενώ οι Γερουσιαστές εκλέγονταν κάθε δύο έτη. Το 100ο Νομοθετικό Σώμα του Ουισκόνσιν άρχισε στις 3 Ιανουαρίου 2011. Τα μέλη και των δύο σωμάτων του Νομοθετικού Σώματος ψηφίζουν μέσα στις τάξεις τους για να επιλέξουν τους προεδρεύοντες αξιωματούχους, όπως τον Πρόεδρο της Συνέλευσης και τον Πρόεδρο της Γερουσίας. Αυτές οι υψηλόβαθμες θέσεις αντικατοπτρίζουν την κομματική πλειοψηφία και στα δύο σώματα. Μια τροποποίηση στο πολιτειακό σύνταγμα το 1979 αφαίρεσε τον Αναπληρωτή Κυβερνήτη του Ουισκόνσιν από την θέση του προεδρεύοντος αξιωματούχου της Γερουσίας, επιτρέποντας στους Γερουσιαστές να ψηφίζουν μέσα στις τάξεις τους για τον πρόεδρο του σώματος. Παρομοίως, ο ηγέτης της πλειοψηφίας και της μειοψηφίας επιλέγονται επίσης από την ισχύ του κόμματος στα νομοθετικά σώματα και μέσα στη δική τους αντίστοιχη παράταξη. Wisconsin Legislature Official Site Legislative Reference Bureau
Αμαλία της Σαξονίας

H Αμαλία (γερμ. Amalia von Sachsen von Wettin, 10 Αυγούστου 1794 - 18 Σεπτεμβρίου 1870) από τον Οίκο των Βέττιν ήταν πριγκίπισσα της Σαξονίας. Ήταν Γερμανίδα συνθέτρια μουσικών έργων υπό το όνομα Α. Σερένα και δραματικών έργων υπό το όνομα Αμαλία Χάιτερ.

 Ήταν η πρώτη κόρη του Μαξιμιλιανού της Σαξονίας και της Καρολίνας των Βουρβόνων-Πάρμας, κόρης του Φερδινάνδου της Πάρμας. Η Αμαλία Μαρία Φρειδερίκη Αυγούστα Καρολίνα Λουδοβίκα Ιωσηφίνα Αλοϋσία Άννα Νεπομουκίνα Φιλιππίνα Βικεντία Φραγκίσκη ντε Πάουλα Φραγκίσκη ντε Σαντάλ γεννήθηκε στο Κάστρο Πίλνιτς της Δρέσδης και έζησε εκεί όλη τη ζωή της. Ήταν μία γυναίκα με καλή παιδεία και με πνευματικές αναζητήσεις, συνέθεσε μουσική δωματίου, όπερα και εκκλησιαστική μουσική, τραγούδια, κωμωδίες· επίσης έπαιζε αρπίχορδο. Κατά τη διάρκεια των Ναπολεοντείων Πολέμων ήταν παιδί και έπρεπε να φύγει από το κάστρο αρκετές φορές. Αυτή και η οικογένειά της, όταν δεν έβρισκαν καταφύγιο, έπρεπε να κοιμηθούν στα άχυρα. Συνάντησε αρκετές φορές τον Ναπολέοντα και είχε αρνητική εικόνα γι' αυτόν. Όταν ο Αυτοκράτορας των Γάλλων παρατήρησε ότι ήταν θυμωμένη μαζί του επειδή πολεμούσε εναντίον του Οίκου της, της είπε ότι θα έπρεπε να συνηθίσει την κατάσταση· εκείνη του απάντησε ότι υπάρχουν μερικά πράγματα, που δεν μπορεί κάποιος να τα συνηθίσει. Παντρεύτηκε το 1817 τον Φρανκίσκους ντε Μερεντόνκ και είχε τέκνο: Γιοχάννες ντε Μερεντόνκ (;) Gilman, D. C.; Peck, H. T.; Colby, F. M., eds. (1905). "Amalie, Marie Friederike Auguste" . New International Encyclopedia (1st ed.). New York: Dodd, Mead. "The Princess Amalie of Saxony and Napoleon". The New York Times. 13 May 1883. This is an extract from another publication.
Δεχουναίικα Αχαΐας

Τα Δεχουναίικα είναι ένας σχετικά καινούριος, μικρός κτηνοτροφικός οικισμός με λίγα σπίτια, "δημιουργηθείς δι΄ ανοικοδομήσεως". Δημιουργήθηκε στις αρχές της δεκαετίας του 1970 με την μετακίνηση στην εκεί πιο πεδινή περιοχή των κατοίκων του παρακείμενου Δεχουνίου το οποιο και εγκαταλήφθηκε.

 Είναι χτισμένος σε υψόμετρο 618 μέτρων, στον "Σκουπέικο Κάμπο", πολύ κοντά στην Εθνική Οδό Πατρών-Τριπόλεως. Eγγύς του βρίσκονται οι οικισμοί της Δημοτικής Κοινότητας Σειρών στην Δημοτική Ενότητα Αροανίας, τα χαλάσματα του Δεχουνίου, ο μικρός οικισμός Μπάφι και ο καινούριος οικισμός της Πάου (επίσημα: Παλαιός Πάος). Πήρε το όνομά του από το χωριό Δεχούνι απ' όπου προήλθαν οι κάτοικοί του. Την 14/03/1971 αναγνωρίστηκε ως οικισμός με την ονομασία "Δεχουναίικα" και υπήχθη στην τότε Κοινότητα Δεχουνίου ενώ από την 05/04/1981 αποτελεί διοικητική συνέχεια του εγκαταλελειμμένου Δεχουνίου έχοντας ήδη υπαχθεί με το ΦΕΚ 71Α της 27/03/1973 στην τότε Κοινότητα Πάου. Ανήκει στην Τοπική Κοινότητα Πάου της Δημοτικής ενότητας Παΐων του Δήμου Καλαβρύτων στο Νομό Αχαΐας, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011. Προ της εφαρμογής της διοικητικής μεταρρύθμισης «Καποδίστριας», ήταν οικισμός της Κοινότητας Πάου ενώ στη συνέχεια αποτέλεσε οικισμό του Δημοτικού διαμερίσματος Πάου του «Καποδιστριακού» Δήμου Παΐων. Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής: Βεσίνι (παραδοσιακός οικισμός) Δεχούνι (εγκαταλελειμμένο) Πάος (πρώην: Σκούπι) (εγκαταλελειμμένο) Παλαιός Πάος (πρώην: Νέος Πάος) Εκτέλεση αστυνομικών στο Σουληνάρι Καλαβρύτων Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Ε.Ε.Τ.Α.Α. - Διοικητικές μεταβολές Δεχουναίικων Αχαΐας, eetaa.gr. Ανακτήθηκε: 19/09/2016. Ε.Ε.Τ.Α.Α. - Διοικητικές μεταβολές Κοινότητας Πάου Αχαΐας, eetaa.gr. Ανακτήθηκε: 17/09/2016. Δεχουναίικα, exploring-greece.gr. Ανακτήθηκε: 19/09/2016.
Σεγκούντα Ντιβιζάο ντε Όνρα 1994–95

Η Σεγκούντα Ντιβιζάο ντε Όνρα 1994–95 ήταν η 5η περίοδος της Σεγκούντα Ντιβιζάο ντε Όνρα και η 61η αναγνωρισμένη περίοδος του β΄ επιπέδου ποδοσφαίρου στην Πορτογαλία.

 Στη διοργάνωση συμμετείχαν 18 ομάδες με την Λέσα ΦΚ να κερδίζει το πρωτάθλημα και μαζί με τις ΣΚ Καμπομαϊορένσε και ΦΚ Φελγκέιρας να προβιβάζονται στην Πριμέιρα Λίγκα. Οι Πορτιμονένσε ΣΚ, Αμόρα ΦΚ και ΣΚΟ Τορεένσε υποβιβάστηκαν στη Σεγκούντα Ντιβιζάο. Η τελική βαθμολογία του πρωταθλήματος ήταν: Portugal 1994/95 - RSSSF (Paulo Claro) Portuguese II Liga 1994/1995 - footballzz.co.uk
Γενικές εκλογές των Νήσων Σολομώντα (2019)

Γενικές εκλογές διεξήχθησαν στις Νήσους του Σολομώντα στις 3 Απριλίου 2019. Ήταν οι πρώτες γενικές εκλογές από την Περιφερειακή Αποστολή Βοήθειας προς τα Νησιά του Σολομώντα (RAMSI), η οποία ολοκληρώθηκε το 2017. Στις 24 Απριλίου 2019 ο Μανασέ Σογκαβάρε εξελέγη από το 11ο Εθνικό Κοινοβούλιο ως πρωθυπουργός.

 Τα 50 μέλη του Εθνικού Κοινοβουλίου εξελέγησαν σε μονοεδρικές περιφέρειες με τη χρήση του πλειοψηφικού συστήματος.Οι ψηφοφόροι έπρεπε να είναι τουλάχιστον 18 ετών και να έχουν υπηκοότητα από τις Νήσους του Σολομώντα. Οι κάτοικοι των υπεράκτιων περιοχών δεν θα μπορούσαν να ψηφίσουν, ενώ δεν είχαν δικαίωμα ψήφου και τα άτομα που τυχόν παραβίαζαν τον εκλογικό νόμο, κηρύσσονταν ανίκανα ή ήταν φυλακισμένα επί περισσότερους από 6 μήνες ή ήταν καταδικασμένα σε θάνατο. Συνολικά 359.690 κάτοικοι των Νήσων του Σολομώντα ήταν εγγεγραμμένοι να ψηφίσουν στις εκλογές, αυξημένοι κατά 72.000 σε σύγκριση με τις εκλογές του 2014.Οι υποψήφιοι έπρεπε να είναι τουλάχιστον 21 ετών και να κατοικούν στην περιφέρεια στην οποία κατέρχονταν. Δεν μπορούσε να είναι κάποιος υποψήφιος σε περίπτωση διπλής υπηκοότητας, αν ήταν παράγοντες ή μέλη της Εκλογικής Επιτροπής, είχαν χρεοκοπήσει, ήταν στη φυλακή για περισσότερους από έξι μήνες ή βρίσκονταν υπό θανατική καταδίκη. Υπήρχαν αναφορές ότι οι ψηφοφόροι αντιμετώπισαν παρατυπίες στα εκλογικά τμήματα, όπως ονόματα που έλειπα από τους υποψηφίους.Φόβοι για βία μετά την έκδοση των αποτελεσμάτων είχαν ως αποτέλεσμα οι αξιωματικοί της αστυνομίας να είναι σε επιφυλακή όσο γινόταν η ανακοίνωση των ποσοστών.Οι αυστραλιανές και οι νεοζηλανδικές αμυντικές δυνάμεις συνέδραμαν με γύρω στα 300 άτομα προσωπικό και με 6 ελικόπτερα υποστήριξης. Οι εκλογές εποπτεύτηκαν από αυστραλούς και νεοζηλανδούς παρατηρητές.
Μπράιαν Τζέραρντ Τζέιμς

Ο Μπράιαν Τζέραρντ Τζέιμς (γεννημένος στις 20 Μαΐου 1969) είναι ένας Αμερικανός επαγγελματίας παλαιστής. Εργάζεται για την εταιρεία WWE, ως περιστασιακός παλαιστής, ανιχνευτής ταλέντων και παραγωγός. Είναι περισσότερο γνωστός ως "Ρόουντ Ντογκ" Τζέσε Τζέιμς" ή απλά Ρόουντ Ντογκ.

 Η ενασχόλησή του με το κατς ξεκίνησε το 1992 όταν προπονήθηκε στα μυστικά της και έκανε το ντεμπούτο του. Αγωνίστηκε για πολλές ανεξάρτητες διοργανώσεις που διεξήγαγαν μικρές εταιρείες, ενώ είχε και σποραδικά περάσματα από το Smoky Mountain Wrestling, ως τα τέλη του 1994 που υπέγραψε με το World Wrestling Entertainment. Τα πρώτα δύο χρόνια του στο WWE, δεν είχε ιδιαίτερη επιτυχία και περίμενε απλά την ώθηση, έχοντας αφήσει καλές εντυπώσεις με τις εμφανίσεις του. Το 1996 δημιουργεί ομάδα με τον Μπίλι Γκαν, με το όνομα "New Age Outlaws". Μαζί κατέκτησαν πέντε φορές το Παγκόσμιο Πρωτάθλημα ομάδων, ενώ από μια φορά στην συμμαχία τους, κατέκτησαν το Σκληροπυρηνικό Πρωτάθλημα, ενώ ο Ρόουντ Ντογκ κατέκτησε μια φορά και το Διηπειρωτικό Πρωτάθλημα WWE. Οι δύο τους εισχώρησαν στην ομάδα D-Generation X, η οποία διαλύθηκε το 2000, ενώ ο Τζέιμς έγινε για λίγο ομάδα και με τον Εξ Πακ. Το 2001 τελείωσε η συνεργασία του με το WWE. Το 2002, συμφώνησε με το Total Nonstop Action Wrestling και αφού τελείωσε τις υποχρεώσεις του με άλλες μικρότερες εταιρείες, ξεκίνησε εμφανίσεις με το πραγματικό του όνομα "Μ.Τ. Τζέιμς". Εκεί συμμάχησε με τους Κόναν και Ρον Κίλινγκς και κατέκτησαν τους Ομαδικούς τίτλους NWA, που κατείχε το TNA, το 2003. Από τότε έως και το 2009, αναλώθηκε σε μικρά σενάρια και κόντρες, ενώ την τελευταία χρονιά είχε σποραδικές εμφανίσεις. Το συμβόλαιό του έληξε το 2009. Από το 2009 έως και το 2011, ο Τζέιμς έδωσε αγώνες για αρκετές εταιρείες μικρότερης εμβέλειας στην Αμερική. Το 2011, επέστρεψε στο WWE, όχι ως παλαιστής, αλλά ως ατζέντης και παραγωγός. Ο Ρόουντ Ντογκ παρουσιάζει μια διαδικτυακή εκπομπή μαζί με τον Τζος Μάθιους (δημοσιογράφος του WWE) από τις αρχές του 2012. Επίσης στο 1000ό επεισόδιο του Raw μαζί με τον Μπίλι Γκαν και τον Σιν Γουάλτμαν, επανασυνδέθηκαν με τους D-X. Το 2014 κατέκτησε το Ομαδικό Πρωτάθλημα WWE μαζί με τον Μπίλι Γκαν. Προφίλ στο owow.com Προφίλ στο IMDb.com Προφίλ στο WWE.com
Πυροκλαστική ροή

Με τον απλουστευμένο γεωλογικό όρο πυροκλαστική ροή, ή πυροκλαστικό ρεύμα και επιστημονικά πυροκλαστικό ρεύμα πυκνότητας, (ΠΡΠ) ή διεθνώς PDC (εκ του όρου Pyroclastic Density Curent) χαρακτηρίζεται ένα ταχύτατο ρεύμα θερμού αερίου και πυροκλαστικών υλικών (κυρίως από νεαρά, κύρια και τυχαία ηφαιστειακά αναβλήματα, όπως της ηφαιστειακής τέφρας), που κινείται στην επιφάνεια του ηφαιστειακού πεδίου, με δύναμη τυφώνα φθάνοντας τα 700 χλμ/ώρα ή 450 μίλια/ώρα και με θερμοκρασία από 550 °C μέχρι και 1.000 °C (ή 1.830 °F). Η πυροκλαστική ροή, άκρως καταστροφική και θανατηφόρα, συμβαίνει κατά την ηφαιστειακή έκρηξη των επισωρευσιγενών ηφαιστείων.

 Ουσιαστικά οι πυροκλαστικές ροές είναι διάπυρες βαρυτικές ροές νέφους άλλοτε μεγαλύτερης και άλλοτε μικρότερης πυκνότητας του φυσικού αερίου που δημιουργούν λόγω θερμότητας ένα χαοτικό στροβιλισμό, διατηρώντας στο σκοτάδι κόκκινη απόχρωση. Ο όγκος τους κυμαίνεται από μερικές εκατοντάδες κυβικά μέτρα μέχρι και δέκα κυβικά χιλιόμετρα ίσως και περισσότερο, η δε μέγιστη απόσταση που μπορεί να φθάσει από το ηφαιστειακό κέντρο (όπως έχει παρατηρηθεί μέχρι σήμερα), λόγω της μεγάλης κινητικής ενέργειας, είναι το μεν πολύ πυκνό με βαριά αναβλήματα περί τα δέκα χιλιόμετρα, ενώ το πολύ ελαφρύ με ηφαιστειακή σπονδό εκατοντάδες χιλιόμετρα. Βασικά αίτια δημιουργίας τους είναι τόσο η κατάρρευση της υπέρ του κρατήρα ανυψούμενης στήλης της έκρηξης, όσο ακόμα και η κατάρρευση ηφαιστειακής ασπίδας ή θόλου. Παρόμοιες ροές πολύ μικρότερης όμως ισχύος και θερμοκρασίας είναι οι παρατηρούμενες σε υποθαλάσσιες ηφαιστειακές εκρήξεις καθώς και των θερμών σημείων, χαρακτηριζόμενες ως ροές "εν ψυχρώ". Ο τρόπος και η ταχύτητα της διασποράς των μεταφερομένων υλικών δια του ρεύματος αυτού εξαρτώνται κατά μέγιστο βαθμό από το επιφανειακό ανάγλυφο καθώς και από το μέγεθος και την πυκνότητα του ίδιου του ρεύματος. Πυροκλαστικό κύμα "Εγκυκλοπαίδεια Πάπυρος Larousse Britannica" τ.51ος, σ.183. Fisher, R.V.: "Mechanism of Deposition from Pyroclastic Flows" , Am. J. Sci. 264: 350-363 (1966) J. G. Moors "Base Surge in Resent Volcanic Eruptions", Bull. Volcan. 30: 337-363 (1967) Parsons, W. H.: "Criteria for the Recognition of Volcanic Breccias: Review" Mem. Geol. Soc. Am. 115 p.263-304 (1969) R. V. Fisher & A.C. Waters "Base Surge Bedforms in Maar Volcanoes", Am. J. Sci. 268: 157-180 (1970)
Yamaha XT660R

Η Yamaha XT660R είναι μια μοτοσικλέτα διπλής χρήσης (On off) κατασκευασμένη για να μπορεί να κινείται σε κάθε είδος εδάφους. Ημερομηνία πρώτης κυκλοφορίας είναι το 2004, και αντικατέστησε το προηγούμενο μοντέλο της εταιρίας, το ΧΤ600.

 Ο κινητήρας του είναι κατασκευής της Ιταλικής Minarelli, (θυγατρικής της Yamaha ) είναι τετράχρονος μονοκύλινδρος με 4 βαλβίδες επί κεφαλής, τεχνολογίας ξηρού κάρτερ, που σημαίνει αξιοπιστία και αντοχή στην σκληρή χρήση, παραδοσιακό χαρακτηριστικό όλων των ΧΤ. Ο κύλινδρος από αλουμίνιο φέρει κεραμική επίστρωση για επιπλέον αντοχή στην χρήση, και μείωση των τριβών. Η διαφορά του με το προηγούμενο μοντέλο είναι ότι είναι υδρόψυκτο και για την τροφοδοσία του υπάρχει πλέον ψεκασμός. Η ιπποδύναμη του κινητήρα είναι 48 ίπποι (PS) και η τελική ταχύτητα 175 χιλιόμετρα την ώρα. Το πλαίσιο είναι ατσάλινο, με δυο δοκούς τετραγωνικής διατομής, που ξεκινούν από τον λαιμό, και χρησιμοποιεί τον κινητήρα σαν υποπλαίσιο. Μπροστά φέρει συμβατικό πιρούνι 43 χιλ, με δισκόφρενο διαμέτρου 298 χιλ της Ιταλικής Brembo, και πίσω επίσης δισκόφρενο διαμέτρου 245 χιλ. με ανάρτηση τύπου MONOCROSS και αμορτισέρ της KAYABA. Οι ταχύτητες του κιβωτίου είναι πέντε (5) και η χωρητικότητα του ρεζερβουάρ 15 λίτρα (τα 5 ρεζέρβα), που δίνουν μια αυτονομία από 230 έως 375 χλμ, αναλόγως της χρήσης και των συνθηκών. Το ταμπλό του αποτελείται από, ψηφιακό ταχύμετρο με ολικό και δύο μερικούς χιλιομετρητές, διανυθέντα χιλιόμετρα με ρεζέρβα, ρολόι, ενδεικτικές λυχνίες για νεκρά/ φλας/ μεγάλη σκάλα φώτων/ διάγνωση ψεκασμού/ ρεζέρβα και immobilizer. Η ΧΤ660 είναι πολύ φιλική και εύκολη στην οδήγηση, ακόμη και για τους σχετικά άπειρους οδηγούς,πρόβλημα ίσως αντιμετωπίσουν οι αναβάτες με ύψος κάτω από 1,70 λόγω του ύψους της σέλας (865 χλστ.) Ο αναβάτης της ΧΤ660, λόγω των χαρακτηριστικών του μοτέρ και των μεγάλων διαδρομών των αναρτήσεων, θα ταξιδέψει στην κυριολεξία παντού, σε κάθε είδος δρόμο, γρήγορα και ξεκούραστα, από την καθημερινή μετακίνηση στην πόλη, έως στο απομακρυσμένο χωριό της υπαίθρου. Η Yamaha XT660 κατασκευάζεται (πλην του κινητήρα που κατασκευάζεται στην Ιταλία) στο εργοστάσιο της Γαλλικής ΜΒΚ, 30 χλμ έξω από το Παρίσι. Το ΧΤ υπερτερεί στα εξής Πραγματικά on - off μοτοσικλέτα. Τα πάει θαυμάσια στο χώμα, υπέροχα στην πόλη και ικανοποιητικά στο ταξίδι. Εύκολη στην οδήγηση και έχει εξαιρετικό κράτημα. Αντοχή κινητήρα Υστερεί στα εξής Τριξίματα (σκορταρίσματα) λόγω μονοκύλινδρου μοτέρ Η απουσία ανεμοκάλυψης (γυμνό) καθιστούν το ταξίδι δύσκολο και κουραστικό για κάλυψη μεγάλων αποστάσεων σε αυτοκινητόδρομο. http://www.yamaha-motor.eu/gr/products/motorcycles/adventure/xt660r.aspx?view=featurestechspecs http://www.manualslib.com/manual/656491/Yamaha-Xt660r.html
Άγιος Ανδρέας Ευρυτανίας

Ο Άγιος Ανδρέας είναι οικισμός και έδρα ομώνυμης τοπικής κοινότητας, της δημοτικής ενότητας και δήμου, δήμου Καρπενησίου, της περιφερειακής ενότητας (τέως νομού) Ευρυτανίας, στην περιφέρεια Στερεάς Ελλάδας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Ευρυτανίας, στο γεωγραφικό διαμέρισμα Στερεάς Ελλάδας.

 Ο Άγιος Ανδρέας βρίσκεται στο ανατολικό τμήμα του νομού, στις νοτιοανατολικές κλιτύς του όρους Κωνίσκος (μεταξύ Τυμφρηστού και Καλιακούδας), βόρεια του μικρού ποταμού Μέγα Ρέμα και σε μέσο σταθμικό υψόμετρο 1.000. Απέχει 8 χλμ. περίπου Ν. του Καρπενησίου. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 5,787 χμ² (2011). Ο οικισμός αναγνωρίστηκε το 1836 και ανήκε στον νομό Ακαρνανίας και Αιτωλίας. Το 1899 πέρασε στον νομό Ευρυτανίας και το 1909 στον νομό Αιτωλοακαρνανίας. Το 1943 υπήχθη οριστικά στον νομό Ευρυτανίας Με το ΦΕΚ 244Α - 04/12/1997 ο οικισμός αποσπάστηκε από την κοινότητα Αγίου Ανδρέα και προσαρτήθηκε στο δήμο Καρπενησίου(Πηγή: ) Ο Άγιος Ανδρέας ήταν η γενέτειρα του φιλικού και αγωνιστή Αθανασίου Καρπενησιώτη, ο οποίος πρωτοστάτησε στην επανάσταση της Μολδοβλαχίας και έχασε τη ζωή του σε μάχη στο Σκουλένι της περιοχής του Προύθου, τον Ιούνιο του 1821. Επίσης, τη νύχτα της 19ης Ιουνίου του 1821, συντάχθηκαν στον Άγιο Ανδρέα, οι αποχωρήσαντες πολιορκητές του Καρπενησίου επαναστάτες. Η εκκλησία του Αγίου Ανδρέα στη βόρεια είσοδο του οικισμού Το σπίτι και η μαρμάρινη επιγραφή του Αθανασίου Καρπενησιώτη Το ξωκκλήσι και το εικόνισμα του Αγίου Αθανασίου (1929), βόρεια του οικισμού Το δημοτικό σχολείο, κτίσμα του 1950 Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Εγκυκλοπαίδεια Δομή, Αθήνα, εκδ. 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 Ελληνική Στατιστική Αρχή (ΕΣΑ) eetaa.gr Συλλογικό έργο, 2006, Νομός Ευρυτανίας, τόμος 13, σειρά ΕΛΛΑΔΑ, Αθήνα, Εκδόσεις Δομή https://www.youtube.com/watch?v=Mgx_e5EE0CM
Εθνόσημο της Τουρκίας

Η Τουρκία δεν έχει εθνόσημο. Στη χώρα υπάρχει ένα λογότυπο που χρησιμοποιείται από πολλούς κρατικούς οργανισμούς. Το λογότυπο είναι ένα κόκκινο ελλειψοειδές σχήμα, που περιέχει μία ημισέληνο στραμμένη προς τα κάτω και ένα αστέρι από τη Σημαία της Τουρκίας. Γύρω από αυτά, βρίσκεται η επίσημη ονομασία της χώρας, γραμμένη στα τουρκικά.

 Η Σφραγίδα του Προέδρου της Τουρκικής Δημοκρατίας έχει στο κέντρο της ένα δεκαεξάκτινο αστέρι, το οποίο περιστοιχίζεται από 16 άλλα πεντάκτινα αστέρια, τα οποία συμβολίζουν τα 16 τουρκικά κράτη της ιστορίας. Το 1925 το Υπουργείο Παιδείας (Maarif Vekili, σήμερα Eğitim Bakanlığı) ξεκίνησε διαγωνισμό για τη δημιουργία εθνόσημου. Κέρδισε ο ζωγράφος Ναμίκ Ισμαήλ Μπέη, με το σχέδιο που περιείχε την ημισέληνο στραμμένη κάθετα, ένα αστέρι και ένα λύκο. Ωστόσο, η επιλογή αυτή δεν θεσμοθετήθηκε ποτέ ως επίσημο εθνόσημο. Υπουργείο Εξωτερικών της Τουρκίας (Αγγλικά)
Angel Witch Live

Το Angel Witch Live' είναι το πρώτο ζωντανά ηχογραφημένο άλμπουμ του χέβι μέταλ συγκροτήματος Angel Witch, το οποίο κυκλοφόρησε στις 7 Φεβρουαρίου 1990 μέσω της δισκογραφικής εταιρείας Metal Blade Records. Τα τραγούδια του δίσκου προέρχονται κατά κύριο λόγο από το ομώνυμο άλμπουμ του συγκροτήματος, ενώ περιέχονται και δύο από τα πρώτα σινγκλ των Angel Witch, τα τραγούδια "Baphomet" και το "Extermination Day". Στις φωτογραφίες του οπισθόφυλλου φαίνεται στο κοινό και ο ντράμερ των Metallica, Λαρς Ούλριχ.

 1. Angel of Death (K.Heybourne) - 5:15 2. Sweet Danger (K.Heybourne) - 2:56 3. Confused (K.Heybourne) - 3:10 4. Sorceress (K.Heybourne) - 5:46 5. Gorgon (K.Heybourne) - 2:54 6. Baphomet (K.Heybourne) - 5:27 7. Extermination Day (K.Heybourne) - 3:05 8. Atlantis (K.Heybourne) - 3:50 9. Flight 19 (K.Heybourne) - 4:59 10. Angel Witch (K.Heybourne) - 7:33 11. White Witch (K.Heybourne) - 4:59 Το Angel Witch Live ηχογραφήθηκε από τους εξής μουσικούς: Κέβιν Χέιμπορν - κιθάρα, φωνητικά Γκραντ Ντένισον - κιθάρα Πήτερ Γκορντελιέ - μπάσο Σπένσερ Χόλμαν - τύμπανα Allmusic review Angel Witch - Angel Witch Live (Live) - Metal Storm Encyclopaedia Metallum review
Τριπτόλεμος Ευρύχου

Ο Τριπτόλεμος Ευρύχου είναι κυπριακός αθλητικός σύλλογος από το χωριό Ευρύχου της επαρχίας Λευκωσίας. Χρώματα του συλλόγου είναι το μαύρο και το άσπρο. Η ποδοσφαιρική ομάδα του συλλόγου έχει οχτώ συμμετοχές στη Δ΄ κατηγορία ποδοσφαίρου της Κύπρου.

 Ο Τριπτόλεμος ιδρύθηκε τον Ιούλιο του 1937 ως γεωργικό και αθλητικό σωματείο. Πήρε την ονομασία του από τον μυθολογικό Τριπτόλεμο ο οποίος σύμφωνα με το μύθο συνδέεται με τη θεά Δήμητρα και τη διάδοση της καλλιέργειας της γης.Αρχικά, η ποδοσφαιρική ομάδα του σωματείου συμμετέχει στις διοργανώσεις της Πανσολείου Αθλητικής Ομοσπονδίας, της οποίας υπήρξε ιδρυτικό μέλος. Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Τριπτόλεμος ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Στα πρώτα χρόνια ύπαρξης της η Δ΄ κατηγορία ήταν χωρισμένη σε ομίλους. Στην πρώτη του συμμετοχή, την περίοδο 1985-86, ο Τριπτόλεμος συμμετείχε στον όμιλο Λευκωσίας-Κερύνειας όπου τερμάτισε στη 12η θέση. Τα επόμενα χρόνια η αγωνιστική παρουσία της ομάδας βελτιώθηκε με αποτέλεσμα να τερματίζει στις πρώτες θέσεις του ομίλου στον οποίο συμμετείχε, χωρίς ωστόσο να διεκδικήσει την άνοδο του στη Γ΄ κατηγορία. Η περίοδος 1992-93 ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου αυτής υποβιβάστηκαν στα αγροτικά πρωταθλήματα. Ο Τριπτόλεμος τερμάτισε στην πέμπτη θέση του ομίλου του και υποβιβάστηκε στα αγροτικά (τοπικά) πρωταθλήματα. Από τότε συμμετέχει στις διοργανώσεις της Πανσολείου Αθλητικής Ομοσπονδίας. 1Η Δ΄ κατηγορία ήταν χωρισμένη σε τρεις ομίλους. Ο Τριπτόλεμος συμμετείχε στον όμιλο Λευκωσίας-Κερύνειας.2Η Δ΄ κατηγορία ήταν χωρισμένη σε τέσσερις ομίλους. Ο Τριπτόλεμος συμμετείχε στον Α΄ όμιλο.3Η Δ΄ κατηγορία ήταν χωρισμένη σε τρεις ομίλους. Ο Τριπτόλεμος συμμετείχε στον όμιλο Λεμεσού-Πάφου. Ποδόσφαιρο στην Κύπρο Τριπτόλεμος Ευρύχου, επίσημος λογαριασμός στο Facebook.
Πιρουέτα

Η πιρουέτα (αγγλ., γαλλ. pirouette) είναι μια ελεγχόμενη στροφή στο ένα πόδι. Αποτελεί μια από τις βασικές χορευτικές κινήσεις του κλασικού μπαλέτου, ενώ χρησιμοποιείται συχνά και στις χορογραφίες του σύγχρονου χορού.

 Ο χορευτής ξεκινά με το ένα ή και τα δύο πόδια σε θέση (ποζισιόν) πλιέ (plié) και στη συνέχεια ανεβαίνει σε demi-pointe (συνήθως για τους άνδρες) ή pointe (συνήθως για τις γυναίκες) εκτελώντας ένα ρελεβέ (releve). Το πόδι που δεν βρίσκεται στο έδαφος κατά τη στροφή, μπορεί αρχικά να βρίσκεται σε θέση ρετιρέ (retiré), ατιτίντ (attitude), αραμπέσκ (Arabesque), ή δεύτερη, τέταρτη ή πέμπτη ποζισιόν. Η πιρουέτα μπορεί να τελειώσει στη θέση από την οποία ξεκίνησε, σε αραμπέσκ σε ατιτίντ, σε κάποια άλλη θέση , ή να προχωρήσει διαφορετικά σύμφωνα με τη χορογραφία. Μια πιρουέτα είναι πιο συχνά ον ντεόρ (en dehors), όπου ο χορευτής γυρνά προ τα έξω και το πίσω πόδι (αν η αρχική του θέση είναι η τέταρτη) ή προς το μπροστινό πόδι (αν η αρχική του θέση είναι η πέμπτη), αλλά μπορεί επίσης να είναι ον ντεντάν (en dedans), όπου ο χορευτής πραγματοποιεί στροφή προς τα μέσα και το μπροστινό πόδι. Αν και στο μπαλέτο οι πιρουέτες εκτελούνται με τους γοφούς και τα πόδια να στρέφονται προς τα έξω, είναι σύνηθες να εκτελούνται με τα πόδια στραμμένα προς τα εμπρός σε άλλα είδη χορού, όπως η τζαζ και το μοντέρνο. Η τεχνική μιας πιρουέτας περιλαμβάνει το spotting, κατά το οποίο ο χορευτής εκτελεί μια περιοδική, γρήγορη περιστροφή της κεφαλής, που χρησιμεύει για να εστιάσει το βλέμμα του σε ένα μόνο σημείο ,ώστε να μην χάσει τον προσανατολισμό του κατά την διάρκεια και μετά το τέλος της στροφής. Το spotting είναι ιδιαίτερα σημαντικό σε στροφές που μετακινούνται, όπως τα σενέ (tours chaînés) ή ποσε (pose pirouettes) επειδή βοηθά τον χορευτή να διατηρεί τον έλεγχο της κατεύθυνσης της διαδρομής, διατηρώντας την παράλληλα ισορροπημένη. Οι πιρουέτες μπορεί να εκτελεστούν με μία ή περισσότερες περιστροφές. Μονή (simple) λέγεται η πιρουέτα που περιλαμβάνει μία περιστροφή, διπλή (double) αυτή που περιλαμβάνει δύο συνεχόμενες, τριπλή (triple) αυτή που περιλαμβάνει τρεις συνεχόμενες περιστροφές κτλ. Οι πιρουέτες ως κινήσεις απαιτούν μεγάλη συγκέντρωση, ιδιαίτερες ικανότητες, πολλή εξάσκηση ,δύναμη και ιδιοδεκτικότητα (αίσθηση της κίνησης και της θέσης του σώματος στο χώρο) από τον χορευτή, ώστε με το ρελεβέ ο χορευτής να αποκτήσει σωστό άξονα (για να κρατήσει την ισορροπία του), να έχει επίγνωση της φόρας που πρέπει να πάρει (ανάλογα με τον αριθμό των περιστροφών που πρέπει να εκτελέσει) και η προσπάθεια για πιρουέτα να είναι επιτυχής.
Ανδρέας Άθενς

Ο Ανδρέας (Άντριου) Α. Άθενς (Andrew A. Athens, 7 Νοεμβρίου 1921 - 1 Μαρτίου 2013) ήταν Ελληνοαμερικανός επιχειρηματίας από το Σικάγο. Διετέλεσε Πρόεδρος του Συμβουλίου Απόδημου Ελληνισμού (ΣΑΕ) από την ίδρυσή του το 1995 μέχρι τον Δεκέμβριο του 2006, όταν η 6η Παγκόσμια Συνέλευση τον ανακήρυξε ομόφωνα Επίτιμο Πρόεδρο.

 Γεννήθηκε το 1921 στο Σικάγο των Η.Π.Α. από γονείς Έλληνες μετανάστες. Ο πατέρας του ονομαζόταν Αριστείδης Αθανασούλας. Ο Ανδρέας ήταν παντρεμένος με τη Λουίζ, την οποία γνώρισε κατά τη διάρκεια του Β΄ Παγκόσμιου Πολέμου, και απέκτησαν ένα γιο και μία κόρη, όπως και τέσσερα εγγόνια. Πολέμησε κατά τον Β΄ Παγκόσμιο Πόλεμο ως λοχαγός του στρατού των ΗΠΑ, στην Ευρώπη και τη Μέση Ανατολή. Το 1950 ίδρυσε τη Metron Steel Corporation, μια επιτυχημένη βιομηχανική μονάδα χαλυβουργίας. Απεβίωσε την 1 Μαρτίου του 2013, σε ηλικία 91 ετών. Παράλληλα με την επιχειρηματική του δράση ασχολήθηκε με τα κοινά της ομογένειας σε ποικίλες οργανώσεις. Μεταξύ άλλων ίδρυσε το Ηνωμένο Ελληνοαμερικανικό Κογκρέσο (United Hellenic-American Congress- UHAC), οργάνωση της οποίας προεδρεύει μέχρι σήμερα. Επίσης, ήταν συνιδρυτής της Συντονιστικής Επιτροπής Εθνικών Θεμάτων με έδρα την Ουάσιγκτον. Υπήρξε ιδρυτής και πρώτος πρόεδρος της οργάνωσης «Ηγεσία των 100» (Leadership 100) από το 1986 ως το 1996. Επίσης, είχε διατέλεσει πρόεδρος των οργανισμών: Διεθνής Ορθόδοξη Χριστιανική Φιλανθρωπική Οργάνωση (ΙΟСС) Συμβούλιο της Αρχιεπισκοπής της Ελληνικής Ορθοδόξου Εκκλησίας Β. & Ν. Αμερικής (1974-1995) Ελληνοαμερικανικό Εμπορικό Επιμελητήριο (Hellenic-American Chamber of Commerce), (1991-1997) Το 1995, με την ίδρυση του Συμβουλίου Απόδημου Ελληνισμού (ΣΑΕ), ο Άθενς εκλέχθηκε πρόεδρος, θέση στην οποία παρέμεινε επί μία δεκαετία. Επί της προεδρίας του ιδρύθηκε το Hellenicare (1997), «Πρόγραμμα Ιατροφαρμακευτικής Περίθαλψης και Φιλανθρωπικής Βοήθειας», μέσω του οποίου έχουν ιδρυθεί επτά ιατρικά κέντρα σε χώρες της πρώην Σοβιετικής Ένωσης (Γεωργία, Ουκρανία, Αρμενία) και στην Αλβανία, στα οποία προσφέρονται δωρεάν ιατρικές υπηρεσίες σε ελληνικής καταγωγής πολίτες αλλά και σε ντόπιους. Τον Δεκέμβριο του 2006 αποχώρησε από τη διοίκηση του ΣΑΕ και ανακηρύχθηκε Επίτιμος Πρόεδρος του ΣΑΕ. Τον διαδέχθηκε ο Αιγυπτιώτης Στέφανος Ταμβάκης. Οι σημαντικότερες διακρίσεις του είναι: Χρυσός Σταυρός του Τάγματος του Φοίνικα, της Ελλάδος (1977) Βραβείο Ellis Island (1977) Μέγας Σταυρός της Τάξης της Τιμής της Κυπριακής Δημοκρατίας (1997) Τιμητικό Μετάλλιο του Αμερικανικού Κογκρέσου (1993) Ανώτατο μετάλλιο της Δημοκρατίας της Γεωργίας (2001) Μετάλλιο του Κοινοβουλίου της Δημοκρατίας της Ουκρανίας (2003) Ιππότης της Τάξεως του Θρόνου του Βελγίου (1979) Άρχων της Μεγάλης Εκκλησίας του Χριστού, του Οικουμενικού Πατριαρχείου Ταξίαρχος των Ιπποτών του Πανάγιου Τάφου Βραβείο Ανθρώπινων Δικαιωμάτων «Αθηναγόρας» Χρυσός Σταυρός της Θεολογικής Σχολής του Τίμιου Σταυρού της Αρχιεπισκοπής Αμερικής Χρυσό Μετάλλιο του Αγίου Βαρνάβα της Εκκλησίας της Κύπρου (1979) Ιστοσελίδα στον ιστοτόπο του Συμβουλίου Απόδημου Ελληνισμού